Alapfeltétel, hogy a CSOK - ideértve az egyéb lakáscélú állami támogatásokról szóló jogszabályok szerint vissza nem térítendő lakáscélú állami támogatásokat és az azt megelőző kölcsönöket is - ugyanazon gyermek után - csak egy alkalommal vehető igénybe. Ha korábban már vettetek fel a fentiek szerinti lakáscélú állami támogatást, akkor a korábban folyósított támogatással csökkentett összeg igényelhető. Vagy ha számotokra kedvezőbb, ehelyett a CSOK összegét azon gyermekek figyelmen kívül hagyásával is meg lehet állapítani, akik után korábban már vettetek igénybe támogatást. Nem kell azonban figyelembe venni a 2011. december 31. napját követően igényelt és az újabb támogatási kérelem benyújtásának időpontjáig már visszafizetett vissza nem térítendő lakáscélú állami támogatás vagy ezt megelőlegező kölcsön összegét. Így önkéntes visszafizetés után újra igénybe vehető a CSOK támogatás.